Apries

Apries (memerintah 589-570 BCE) merupakan firaun keempat dalam dinasti ke dua
puluh enam, atau dinasti Saite Tempoh Akhir.

Rangka pemerintahan Apries didapati hasil penulisan sejarawan Yunani, Herodotus
dan sebahagiannya bergantung pada sejarawan kurun pertama BCE Diodorus Soculus.

Sesetengah perincian bagi kisah ini diberikan oleh kitab suci Yahudi, rujukan
Babylonia, dan teks Mesir. Perbandingan dari sumber tersebut menunjukkan
pengisahan klasik yang cacat pada penghujung kisah pemerintahan Apries.

Isu polisi asing utama semasa tempoh pemerintahannya merupakan pengekangan perluasan Chaldean dari Timur Dekat. Pada tahun 589 BCE, Apries cuba menghentikan pengepongan Chaldean terhadap Jerusalem tetapi dikalahkan dan dihalau ke selatan.

Pada tahun 582 BCE, raja Nebuchadrezzar II, raja Chaldean di Babylonia menyerang Mesir selepas kejayaan di Syria-Palestin tetapi pencerobohan tersebut meninggalkan sedikit kesan terhadap sumber sejarah. Kejayaan kempen Apries (sekitar 574-571 BCE) menentang Tyre, Sidon, dan Cyprus patut dilihat berdasarkan latar belakang tersebut; kerana ia pasti membantunya menghalang kemajuan Chaldean ke selatan, dan ia kemungkinannya membekalkan sumber ekonomi yang diperlukan bagi membiayaai perperangan.

Operasi menentang Cyrene (571-570 BCE) membawa pembabitan Chaldean lebih mendalam
terhadap Mesir, tetapi diluar jangkaan; Apries telah menghantar ekspedisi
menyerang Cyrene, sebuah bandar Yunani di timur Libya di Mediterranean,
kemungkinannya bagi menghalang pencerobohan Cyrene ke atas jajahan Libya, yang
seterusnya akan mengancam perbatasan barat Mesir. Tenteranya dikalahkan dan
kekalahan tersebut bertukar menjadi pemberontakan machimoi, kelas tentera Mesir
asal yang teruk menderita dalam pertempuran tersebut dan marah terhadap anugerah
raja terhadap tentera upahan asing, terutama dari Carian dan Ionian.

Tentera pemberontak yang diketuai oleh Amasis, pegawai tinggi Apries mengalahkan
Apries pada tahun 570 BCE di Momemphis, kemungkinannya masa kini Kom el-Hisn,
tetapi Apries terlepas. Tidak diketahui samaada Apries kekal di Mesir atau telah
pergi ke Babylonia bagi mendapatkan sokongan, bagaimanapun tidak lama selepas itu,
Raja Nebuchadrezzar melancarkan serangan terhadap Mesir dan Apries termasuk
sebahagian darinya pada tahun 567 BCE dan kemungkinannya bagi memulihkan firaun
yang terbuang sebagai boneka Babylonia.

Pasukan tersebut dikalahkan oleh gabungan cuaca buruk dan tindakan ketenteraan
Mesir, dan Apries telah lemas. Dia dikebumikan dengan penuh kehormatan di makam
diraja di kuil Neith di Sais.

Polisi dalamannya tidak banyak diketahui berbanding polisi luar negaranya, tetapi
kemungkinannya polisi Apries menurut amalan biasa. Pembinaan stela Memphite pada
tahun ketiga belas pemerintahannya dan kemurah hatinya pada kambing jantan Mendes
menunjukkan kegigihannya bagi mengekalkan sokongan kuil pada dirinya. Dia
mengekalkan polisi mengawal organisasi paderi Theban melalui perlantikan wanita
diraja sebagai teman dewa bagi Amun-Ra. Ankhnesneferibre menggantikan Nitocris
dalam peranan tersebut pada tahu 584 BCE. 

Stela Memphite turut menggambarkan
dengan jelas kegigihannya bagi beroperasi berdasarkan amalan nenek-moyang. Hanya
sedikit pembinaan oleh Apries yang diketahui tetapi jelas menonjol melalui Istana
Apries di Memphis yang pastinya sebuah bangunan yang mengkagumkan. Istana
menakjubkan di Sais yang disebut oleh Herodotus mungkin merupakan satu lagi
contoh, tetapi ia tidak jelas samaada ia dibina oleh Apries atau dia sekadar
tnggal di istana tersebut.

Rujukan
 The Oxford Encyclopedia Of Ancient Egypt, Donald B. Redford - Volume 1, 2001

kategori:Firaun Mesir purba